A Bíróság (harmadik tanács) 2012. november 22-i ítélete - E.ON Energie AG kontra Európai Bizottság
(C-89/11. P. sz. ügy)
(Fellebbezés - Zártörés miatt kiszabott bírságról szóló bizottsági határozat megsemmisítése iránti kereset - Bizonyítási teher - A bizonyítékok elferdítése - Indokolási kötelezettség - A bírság összege - Korlátlan felülvizsgálati jogkör - Az arányosság elve)
Az eljárás nyelve: német
Felek
Fellebbező: E.ON Energie AG (képviselők: A. Röhling, F. Dietrich és R. Pfromm Rechtsanwälte)
A másik fél az eljárásban: Európai Bizottság (képviselők: A. Bouquet, Bottka V. és R. Sauer, meghatalmazottak)
Tárgy
A Törvényszék (nyolcadik tanács) T-141/08. sz., E.ON Energie AG kontra Bizottság ügyben 2010. december 15-én hozott ítélete ellen benyújtott fellebbezés, amely ítéletben a Törvényszék elutasította a Bizottság 2008. január 30-án hozott, C(2008) 377 végleges sz., az 1/2003 tanácsi irányelv 23. cikke (1) bekezdésének e) pontja alapján zártörés miatt bírságot kiszabó határozat megsemmisítésére irányuló keresetet - Általános jogelvek, úgymint az ártatlanság vélelme, az "in dubio pro reo" és az arányosság elve, valamint a bizonyítási teherre és a bizonyításfelvételre vonatkozó szabályok megsértése - Az indokolási kötelezettség megsértése.
Rendelkező rész
A Bíróság a fellebbezést elutasítja.
A Bíróság az E.ON Energie AG-t kötelezi a költségek viselésére.
____________
1 - HL C 152., 2011.5.21.